Flydubai

Perbadanan Penerbangan Dubai, beroperasi sebagai Flydubai (digayakan sebagai flydubai, dari ), ialah sebuah syarikat penerbangan milik kerajaan Emiriah Arab Bersatu yang berpangkalan di Dubai, Emiriah Arab Bersatu. Syarikat penerbangan ini beroperasi dari Terminal 2 di Lapangan Terbang Antarabangsa Dubai, bagaimana sesetangan penerbangan beroperasi dari Terminal 3. Syarikat penerbangan ini beroperasi di 124 tempat tuju, merangkumi Timur Tengah, Afrika, Asia dan Eropah dari Dubai."flydubai destinations." flydubai. Retrieved on June 27, 2013.

 Sejarah 
Pada Julai 2008, pemerintah Dubai menubuhkan syarikat penerbangan ini."Terms and conditions." flydubai. Retrieved on 21 June 2010. "The website is owned and operated by Flydubai, whose principal office is at Dubai International Airport, Terminal 2, PO Box 353, Dubai, United Arab Emirates. Flydubai is a Dubai corporation formed by the government of Dubai in July 2008." Walaupun Flydubai bukan sebahagian daripada Kumpulan The Emirates, Emirates menyokong Flydubai semasa fasa penubuhan awalnya.

Pada 14 Julai 2008, Flydubai menandatangani sebuah aturan teguh dengan pengeluar kapal terbang  Amerika Boeing pada Pameran Udara Farnborough untuk 50 unit Boeing 737-800 dengam nilai keseluruhan US$3.74 billion, dengan pilihan untuk mengubah aturan untuk jenis Boeing 737-900ER yang lebih besar dan panjang, mengikut permintaan syarikat penerbangan. Kapal terbang pertama tiba pada 17 Mei 2009. Penerbangan dijadualkan pada 1 Jun, dengan perkhidmatan ke Beirut, Lubnan, dan Amman, Jordan. Sejak itu, jaringan laluan menjadi semakin berkembang.

Pada 13 Februari 2013, Flydubai mengumumkan bahawa mereka dalam perbincangan dengan Boeing dan Airbus untuk sebuah tempahan 50 buah kapal terbang."Budget Carrier FlyDubai In Talks For 50 Aircraft Order." Reuters. Retrieved on June 27, 2013."FlyDubai Considers 50 New Aircraft." Gulf News. Retrieved on June 27, 2013. Pada 19 Jun 2013, syarikat penerbangan ini mengumumkan akan menambah perkhidmatan tempat duduk kelas perniagaan dalam penerbangan mereka."Introducing Business Class." FlyDubai. Retrieved on June 27, 2013. Kabin kelas perniagaan akan menampilkan 12 buah tempat duduk antara lorong dan tingkap, hidangan tiga jenis sajian, televisyen 12 inci, sebuah ruang menunggu kelas perniagaan, tempat duduk kulit Itali dalam tawaran mereka untuk menawan pengembara usahawan di Emiriah, capaian kepada lebih 200 filem, dan palam kuasa yang sesuai dengan soket dari lebih 170 buah negara."FlyDubai Announces Of New Business Class Service ." 7DaysInDubai. Retrieved on June 27, 2013."FlyDubai Introduces Business Class Services." Gulf News. Retrieved on June 27, 2013.

Pada Mac 2019, Flydubai menanggung kerugian disebabkan isu pekandasan kapal terbang Boeing 737 Max seluruh dunia. Syarikat miik negara itu mendakwa strategi pertumbuhan mereka terkesan dengan dahsyat disebabkan kejadian tersebut memandangkan mereka mempunyai 11 buah kapal terbang yang diperkatakan.

Pada 4 November 2020, FlyDubai mengumumkan penerbangan terus mereka antara Tel Aviv dan Dubai bermula 26 November. Ini menjadi penanda kepada laluan penerbangan komersil pertama antara Dubai dan Tel Aviv.

 Rujukan 

Kategori:Syarikat penerbangan yang ditubuhkan pada 2008
Kategori:Syarikat berpangkalan di Dubai
Kategori:Syarikat penerbangan milik kerajaan
Kategori:Syarikat milik kerajaan di Dubai
Kategori:Syarikat penerbangan Emiriah Arab Bersatu
Kategori:Jenama Emiriah Arab Bersatu
Kategori:Syarikat Emiriah Arab Bersatu ditubuhkan pada 2008